
PATVIRTINTA
Šiaulių miesto savivaldybės tarybos
2025 m.                   d. sprendimu Nr. T-




 SKYRIUS


.	Šiaulių „Spindulio“ ugdymo centro nuostatai (toliau – Nuostatai) reglamentuoja Šiaulių „Spindulio“ ugdymo centro (toliau – Centras) teisinę formą, priklausomybę, savininką, savininko teises ir pareigas įgyvendinančias institucijas ir jų kompetenciją, buveinę, Centro grupę, tipą, pagrindinę paskirtį, mokymo kalbą, mokymo formas ir mokymo proceso organizavimo būdus, veiklos teisinį pagrindą, sritis, rūšis, tikslą, uždavinius, funkcijas, vykdomas švietimo programas, mokymosi pasiekimų įteisinimo dokumentų išdavimo tvarką, Centro teises ir pareigas, veiklos organizavimą ir valdymą, savivaldą, darbuotojų priėmimo į darbą, jų darbo apmokėjimo tvarką ir atestaciją, lėšų šaltinius, jų naudojimo tvarką ir finansinės veiklos kontrolę, Centro veiklos priežiūrą, reorganizavimo, likvidavimo ar pertvarkymo reikalavimus.
.	Centro oficialusis pavadinimas – Šiaulių „Spindulio“ ugdymo centras, trumpasis pavadinimas – „Spindulio“ ugdymo centras. Centras įregistruotas Juridinių asmenų registre, kodas 190528589.
.	Centras įsteigtas 1999 m. rugsėjo 1 d.
.	Centro teisinė forma – biudžetinė įstaiga.
.	Centro priklausomybė – savivaldybės mokykla.
.	Centro savininkė – Šiaulių miesto savivaldybė, kodas 111109429, adresas: Vasario 16‑osios g. 62, LT-76295 Šiauliai.
.	Centro savininko teises ir pareigas įgyvendinančios institucijos: Centro savininko teises ir pareigas įgyvendina Šiaulių miesto savivaldybės meras (toliau – Savivaldybės meras), išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai Šiaulių miesto savivaldybės tarybos (toliau – Savivaldybės taryba) kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi Savivaldybės merui).
.	Centro buveinė: Dainų g. 96, LT-78272 Šiauliai. 
.	Centro grupė – bendrojo ugdymo mokykla, ikimokyklinio ugdymo mokykla, neformaliojo suaugusiųjų švietimo mokykla.
.	Centro tipas – pagrindinė mokykla, ikimokyklinio ugdymo mokykla, neformaliojo suaugusiųjų švietimo mokykla.
.	Centro pagrindinė paskirtis – pagrindinės mokyklos tipo specialioji mokykla, skirta judesio ir padėties sutrikimų turintiems mokiniams (kodas 31232110).
.	Kitos Centro paskirtys:
.	ikimokyklinio ugdymo grupės mokykla judesio ir padėties bei neurologinių sutrikimų turintiems vaikams (kodas 31114110);
.	ikimokyklinio ugdymo grupės mokykla įvairiapusių raidos sutrikimų, kompleksinių ir kitų negalių turintiems vaikams (kodas 31114170);
.	pagrindinės mokyklos tipo specialioji mokykla, įvairiapusių raidos sutrikimų turintiems mokiniams (kodas 31232170);
.	neformaliojo suaugusiųjų švietimo grupės universalus daugiafunkcis centras (kodas 31814109).
.	Mokymo kalba – lietuvių.
.	Mokymosi formos – grupinio ir pavienio mokymosi.
.	Mokymo proceso organizavimo būdai – kasdienis, nuotolinis.
.	Centras vykdo pradinio, pagrindinio ugdymo ir specialiųjų ugdymosi poreikių turintiems mokiniams pritaikytas pradinio, pagrindinio ugdymo, individualizuotas pradinio ir pagrindinio ugdymo, socialinių įgūdžių ugdymo, neformaliojo vaikų ir suaugusiųjų švietimo, ikimokyklinio, priešmokyklinio ugdymo ir specialiųjų ugdymosi poreikių turintiems vaikams pritaikytas ikimokyklinio ir priešmokyklinio ugdymo programas.
.	Centras išduoda mokymosi pasiekimus įteisinančius dokumentus: pradinio, pagrindinio ugdymo pasiekimų, pradinio, pagrindinio išsilavinimo, mokymosi pasiekimų pažymėjimus; pažymėjimus baigusiems pagrindinio ugdymo programos pirmąją dalį.
.	Centras turi bendrabutį. Bendrabučio buveinė: Dainų g. 96, LT-78272 Šiauliai.
.	Centras turi Dienos socialinės globos skyrių:
.	Centro skyriaus pavadinimas – Šiaulių „Spindulio“ ugdymo centro Dienos socialinės globos skyrius (toliau – Centro skyrius);
.	Centro skyriaus buveinė: Dainų g. 96, LT-78272 Šiauliai.
.	Centras yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžiantis Lietuvos Respublikos Konstitucija, įstatymais, Lietuvos Respublikos Vyriausybės nutarimais, švietimo, mokslo ir sporto ministro įsakymais, kitais teisės aktais ir Nuostatais. 

 SKYRIUS


.	Centro veiklos sritis – švietimas.
.	Centro švietimo veiklos rūšys:
.	pagrindinė veiklos rūšis – bendrasis pagrindinis ir vidurinis ugdymas, kodas 85.31.00;
.	kitos švietimo veiklos rūšys:
.	ikimokyklinio amžiaus vaikų ugdymas, kodas 85.10.00;
.	pradinis ugdymas, kodas 85.20.00;
.	sportinis ir rekreacinis švietimas, kodas 85.51.00;
.	kultūrinis švietimas, kodas 85.52.00;
.	kitas, niekur kitur nepriskirtas švietimas, kodas 85.59.00;
.	niekur kitur nepriskirta su švietimu susijusių paslaugų veikla, kodas 85.69.00.
.	Kitos ne švietimo veiklos rūšys:
.	kita, niekur kitur nepriskirta, su transportu susijusių paslaugų, veikla, kodas 52.26.90;
.	kita apgyvendinimo veikla, kodas 55.90.00;
.	maisto ir gėrimų tiekimas pagal sutartį ir kitų maitinimo paslaugų veikla, kodas 56.22.00;
.	nuosavo arba nuomojamo nekilnojamojo turto nuoma ir eksploatavimas, kodas 68.20.00;
.	medicinos specialistų veikla, kodas 86.22.00;
.	kita, niekur kitur nepriskirta, žmonių sveikatos priežiūros veikla , kodas 86.99.00;
.	nesusijusio su apgyvendinimu socialinio darbo su vyresnio amžiaus ar negalią turinčiais asmenimis veikla , kodas 88.10.00;
.	vaikų dienos priežiūros veikla, kodas 88.91.00.
.	Centro veiklos tikslai:
.	sudaryti sąlygas mokytis ir lavintis pagal ikimokyklinio, priešmokyklinio, pradinio, pagrindinio ir socialinių įgūdžių ugdymo programas didelių ir labai didelių specialiųjų ugdymosi poreikių mokiniams (vaikams), turintiems judesio ir padėties ir (ar) lėtinių neurologinių, kompleksinių ir įvairiapusių raidos sutrikimų;
.	plėtoti dvasines, intelektines ir fizines specialiųjų poreikių asmenų galias, padėti įgyti kultūrinę ir socialinę kompetencijas, išugdyti vertybines orientacijas, leidžiančias tapti doriems, atsakingiems, savarankiškiems piliečiams.
.	Centro skyriaus veiklos tikslas – teikti socialinės globos paslaugas neįgaliems asmenims, turintiems:
.	vidutinių ar sunkių judesio ir (ar) lėtinių neurologinių sutrikimų;
.	kompleksinę negalią, kurios derinyje yra vidutinių ar sunkių judesio ir padėties ir (ar) lėtinių neurologinių sutrikimų.
.	Centro veiklos uždaviniai:
.	užtikrinti kokybišką ikimokyklinio, priešmokyklinio, pradinio, pagrindinio ugdymo programų vykdymą;
.	sudaryti sąlygas mokiniams (vaikams) nuolat tenkinti pažinimo ir saviraiškos poreikius;
.	teikti mokiniams (vaikams) švietimo pagalbą;
.	teikti kvalifikuotą specialistų pagalbą atliekant reabilitacijos procedūras;
.	užtikrinti sveiką, saugią, užkertančią kelią smurto, prievartos apraiškoms ir žalingiems įpročiams ugdymo(si) aplinką.
.	Centro skyriaus veiklos uždaviniai:
.	teikti suaugusiems asmenims, turintiems judesio ir padėties sutrikimų, nuolatinę specialistų priežiūros reikalaujančią pagalbą dienos metu;
.	palaikyti ir ugdyti asmenų, turinčių judesio ir padėties sutrikimų, kasdienio gyvenimo įgūdžius, ruošti juos savarankiškam gyvenimui;
.	teikti neįgaliesiems asmenims ir jų šeimos nariams konsultavimo, informavimo ir tarpininkavimo paslaugas, padėti jiems spręsti iškilusias problemas;
.	teikti papildomas socialines paslaugas judesio ir padėties sutrikimų turintiems asmenims pagal poreikį ir Centro skyriaus galimybes.
.	Vykdydamas jam pavestus uždavinius, Centras:
.	vadovaudamasis švietimo, mokslo ir sporto ministro tvirtinamomis bendrosiomis programomis, atsižvelgdamas į vietos ir Centro bendruomenių reikmes, konkrečius mokinių (vaikų) ugdymo(si) poreikius ir interesus, švietimo stebėsenos, mokinių (vaikų) pasiekimų ir pažangos vertinimo ugdymo procese informaciją, pasiekimų tyrimų, Centro veiklos įsivertinimo ir išorinio vertinimo duomenis, konkretina ir individualizuoja ugdymo turinį;
.	rengia pagrindinio ugdymo antrosios dalies programas papildančius ir mokinių poreikius tenkinančius šių programų modulius, neformaliojo vaikų ir suaugusiųjų švietimo programas;
.	sudaro mokymo sutartis ir vykdo jose sutartus įsipareigojimus;
.	vykdo pagrindinio ugdymo pasiekimų patikrinimą švietimo, mokslo ir sporto ministro nustatyta tvarka; 
.	atlieka reabilitacijos (kineziterapijos, masažo, vandens, vaistažolių vonių, įvyniojimo) procedūras; 
.	sudaro palankias sąlygas plėtoti bendruomenėje socializacijos sąveikas, skatinančias neįgaliųjų asmenų dorovinį, tautinį, pilietinį sąmoningumą, patriotizmą, puoselėjančias kultūrinę ir socialinę brandą, padedančias tenkinti kiekvieno asmens saviugdos ir saviraiškos poreikius;
.	teikia informacinę, psichologinę, socialinę pedagoginę, specialiąją pedagoginę, specialiąją pagalbą, vykdo mokinių (vaikų) sveikatos priežiūrą, profesinį orientavimą, vaiko minimalios priežiūros priemones;
.	organizuoja mokinių (vaikų), turinčių specialiųjų ugdymosi poreikių, ugdymą švietimo, mokslo ir sporto ministro nustatyta tvarka;
.	organizuoja tėvų (globėjų, rūpintojų) pageidavimu jų apmokamas papildomas paslaugas (klubus, būrelius, užsiėmimus, mokinių priežiūros grupes, stovyklas, ekskursijas ir kita) teisės aktų nustatyta tvarka;
.	sudaro sąlygas darbuotojams tobulinti savo kvalifikaciją;
.	užtikrina higienos normas, teisės aktų reikalavimus atitinkančią sveiką, saugią mokymosi ir darbo aplinką;
.	kuria ugdymo turinio reikalavimams įgyvendinti reikiamą materialinę bazę, vadovaudamasis švietimo, mokslo ir sporto ministro patvirtintais teisės aktais;
.	organizuoja mokinių (vaikų) maitinimą Centre;
.	teikia mokinių (vaikų) vežimo į Centrą ir atgal paslaugas;
.	organizuoja mokinių (vaikų) apgyvendinimą Centro bendrabutyje;
.	viešai skelbia informaciją apie Centro veiklą;
.	atlieka kitas įstatymų ir kitų teisės aktų nustatytas funkcijas. 
.	Vykdydamas pavestus uždavinius, Centro skyrius:
.	organizuoja suaugusiųjų asmenų, turinčių judesio ir padėties sutrikimų, užimtumą 8 valandas per dieną, ne visos dienos užimtumą – 5 valandas per dieną, 5 dienas per savaitę; 
.	teikia suaugusiems asmenims, turintiems judesio ir padėties sutrikimų, informavimo, konsultavimo, tarpininkavimo, maitinimo organizavimo, psichologinės ir psichoterapinės pagalbos, kasdienio gyvenimo įgūdžių ugdymo ir palaikymo, darbinių įgūdžių ugdymo ir kitas paslaugas, reikalingas asmeniui pagal jo savarankiškumo lygį;
.	viešai skelbia informaciją apie Centro skyriaus veiklą;
.	atlieka kitas įstatymų ir kitų teisės aktų nustatytas funkcijas.
.	Mokiniams išduodami mokymosi pasiekimus įteisinantys dokumentai švietimo, mokslo ir sporto ministro nustatyta tvarka.

.	Savininko teises ir pareigas įgyvendinančios institucijos (Savivaldybės mero) kompetencija:
.	priimti į pareigas ir atleisti iš jų Centro direktorių (toliau – direktorius), atšaukti iš pareigų bei įgyvendinti kitas funkcijas, susijusias su direktoriaus darbo santykiais, Lietuvos Respublikos darbo kodekso ir kitų teisės aktų nustatyta tvarka;
.	nustatyti maksimalų etatų skaičių Centre;
.	priimti sprendimą dėl Centro buveinės pakeitimo;
.	priimti sprendimą dėl Centro filialo steigimo ir jo veiklos nutraukimo;
.	spręsti kitus, kituose teisės aktuose ir Nuostatuose jo kompetencijai priskirtus, klausimus.
.	Savininko teises ir pareigas įgyvendinančios institucijos (Savivaldybės tarybos) kompetencija:
.	tvirtinti Centro nuostatus;
.	nustatyti Centro teikiamų atlygintinų viešųjų paslaugų kainas (įkainius);
.	skirti ir atleisti likvidatorių arba sudaryti likvidacinę komisiją ir nutraukti jos įgaliojimus;
.	 priimti sprendimą dėl Centro pertvarkymo, reorganizavimo ar likvidavimo.





 SKYRIUS


.	Centras, įgyvendindamas jam pavestus tikslus ir uždavinius, atlikdamas jam priskirtas funkcijas, turi teisę:
.	parinkti ir kurti naujus mokymo ir mokymosi metodus, užtikrinančius kokybišką ugdymą(si);
.	bendradarbiauti su savo veiklai įtakos turinčiais fiziniais ir juridiniais asmenimis;
.	teisės aktų nustatyta tvarka vykdyti šalies ir tarptautinius projektus;
.	įstatymų nustatyta tvarka jungtis į asociacijas ir dalyvauti jų veikloje;
.	gauti paramą Lietuvos Respublikos labdaros ir paramos įstatymo nustatyta tvarka;
.	nustatyti teikiamų švietimo ar papildomų paslaugų kainas, įkainius ir tarifus tais atvejais, kai Lietuvos Respublikos švietimo įstatymo ir kitų įstatymų nustatyta tvarka jų nenustato Vyriausybė arba Savivaldybės taryba;
.	naudotis kitomis teisės aktų suteiktomis teisėmis.
.	Centras privalo užtikrinti geros kokybės švietimą, atvirumą vietos bendruomenei, sudaryti mokiniams (vaikams) higienos normas atitinkančias ugdymosi sąlygas.

.	Centro veikla organizuojama pagal:
.	direktoriaus patvirtintą strateginį veiklos planą, kuriam yra pritarusios Centro taryba ir Šiaulių miesto savivaldybės vykdomoji institucija (toliau – Savivaldybės vykdomoji institucija) ar teisės aktų nustatytais atvejais – jos įgaliotas asmuo;
.	direktoriaus patvirtintą metinį veiklos planą, kuriam yra pritarusi Centro taryba;
.	direktoriaus patvirtintą Centro ugdymo planą, kuris yra suderintas su Centro taryba ir Savivaldybės vykdomąja institucija ar jos įgaliotu asmeniu.
.	Centrui vadovauja direktorius, kuris į pareigas priimamas penkerių metų kadencijai viešo konkurso būdu. Direktoriaus teises ir pareigas nustato Nuostatai ir Bendrojo ugdymo mokyklos direktoriaus pareigybės aprašymas. 
.	Sprendimą dėl direktoriaus priėmimo į pareigas, jo atleidimo arba atšaukimo iš pareigų priima Savivaldybės meras Darbo kodekso, Nuostatų ir kitų teisės aktų nustatyta tvarka. Be kitų darbo sutarties pasibaigimo pagrindų, darbo sutartis su direktoriumi taip pat pasibaigia atšaukus jį iš pareigų. Dėl direktoriaus atšaukimo iš pareigų priimamas Savivaldybės mero potvarkis.
.	Direktorius atlieka tokias funkcijas:
.	tvirtina Centro vidaus struktūrą, Centro darbuotojų pareigybių sąrašą teisės aktų nustatyta tvarka;
.	nustato Centro struktūrinių padalinių tikslus, uždavinius, funkcijas, direktoriaus pavaduotojų ugdymui, Centro struktūrinių padalinių vadovų veiklos sritis;
.	tvirtina auklėtojų, mokytojų ir kitų darbuotojų pareigybių aprašymus, Darbo kodekso ir kitų teisės aktų nustatyta tvarka priima į darbą ir atleidžia iš jo Centro darbuotojus, skatina juos, skiria jiems drausmines nuobaudas;
.	nustato Centro darbuotojų darbo apmokėjimo sistemą, jeigu Centre nėra sudaryta kolektyvinė sutartis;
.	priima mokinius (vaikus) Savivaldybės tarybos nustatyta tvarka, sudaro mokymo (ugdymo) sutartis teisės aktų nustatyta tvarka;
.	priima į Centro skyrių suaugusius asmenis, turinčius judesio ir padėties sutrikimų;
.	vadovaudamasis įstatymais ir kitais teisės aktais, Centro darbo tvarkos taisyklėse nustato auklėtojų, mokytojų, kitų ugdymo procese dalyvaujančių asmenų, aptarnaujančiojo personalo ir kitų darbuotojų, ugdytinių teises, pareigas ir atsakomybę;
.	suderinęs su Centro taryba, tvirtina Centro darbo tvarkos taisykles;
.	sudaro ugdytiniams ir darbuotojams saugias ir sveikatai nekenksmingas darbo sąlygas visais su ugdymusi, ugdytinių sveikatos priežiūra ir darbu susijusiais aspektais;
.	organizuoja ir koordinuoja Centro veiklą pavestoms funkcijoms atlikti, uždaviniams įgyvendinti, analizuoja ir vertina Centro veiklą, materialinius ir intelektinius išteklius;
.	leidžia įsakymus, tikrina, kaip jie vykdomi;
.	sudaro teisės aktų nustatytas komisijas, darbo ir metodines grupes;
.	sudaro Centro vardu sutartis Centro funkcijoms atlikti;
.	organizuoja Centro dokumentų saugojimą ir valdymą teisės aktų nustatyta tvarka;
.	teisės aktų nustatyta tvarka valdo, naudoja Centro turtą, lėšas ir jais disponuoja, užtikrindamas racionalų ir taupų lėšų ir turto naudojimą; koordinuoja intelektinius, materialinius, finansinius, informacinius išteklius, užtikrina jų optimalų valdymą ir naudojimą;
.	užtikrina Centro veiksmingos vidaus kontrolės sistemos sukūrimą, jos veikimą ir tobulinimą;
.	organizuoja Centro finansinę apskaitą pagal Lietuvos Respublikos finansinės apskaitos įstatymą;
.	inicijuoja darbuotojų profesinį tobulėjimą, sudaro jiems sąlygas kelti kvalifikaciją, mokytojams ir kitiems pedagoginiams darbuotojams – galimybę atestuotis ir organizuoja jų atestaciją švietimo, mokslo ir sporto ministro nustatyta tvarka;
.	inicijuoja Centro savivaldos institucijų sudarymą ir skatina jų veiklą;
.	bendradarbiauja su mokinių (vaikų) tėvais (globėjais, rūpintojais), pagalbą mokiniui, mokytojui ir Centrui teikiančiomis įstaigomis, teritorinėmis policijos, socialinių paslaugų, sveikatos, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;
.	kreipiasi į kompetentingus subjektus dėl minimalios priežiūros priemonių vaikui skyrimo Lietuvos Respublikos vaiko minimalios ir vidutinės priežiūros įstatymo ir kitų teisės aktų nustatyta tvarka;
.	atstovauja Centrui kitose institucijose;
.	dalį savo funkcijų teisės aktų nustatyta tvarka gali pavesti atlikti direktoriaus pavaduotojams, struktūrinių padalinių vadovams;
.	vykdo kitas teisės aktuose ir pareigybės aprašyme nustatytas funkcijas.
.	Laikinai nesant direktoriui (ligos, atostogų, komandiruotės metu ir kt.), jo pareigas laikinai eina Centro darbuotojas, kuriam tokia funkcija priskirta pareigybės aprašyme, arba kitas asmuo, paskirtas Savivaldybės mero potvarkiu. 
.	Direktorius atsako už tai, kad Centre būtų laikomasi įstatymų ir kitų teisės aktų, taip pat už demokratinį Centro valdymą, bendruomenės narių informavimą, informacijos apie Centro ir jo skyriaus veiklą skelbimą, tinkamą funkcijų atlikimą, nustatytų tikslų ir uždavinių įgyvendinimą, Centro veiklos rezultatus, už gerą ir veiksmingą vaiko minimalios priežiūros priemonių įgyvendinimą.
.	Centre mokytojų metodinei veiklai organizuoti sudaromos mokytojų ir auklėtojų metodinės grupės.
.	Metodinės grupės planuoja ugdymo turinį, aptaria mokinių (vaikų) ugdymo(si) poreikius, individualizuoja, diferencijuoja, integruoja ir derina dalykų mokymo turinį, susitaria dėl ilgalaikių ir trumpalaikių mokomųjų dalykų planų rengimo principų ir tvarkos, parenka vadovėlius ir mokymo priemones, įvertina ugdymo procese mokinių (vaikų) sukauptą patyrimą, susitaria dėl ugdytinių pasiekimų ir pažangos vertinimo būdų. Metodinės grupės nariai konsultuojasi tarpusavyje dėl pedagoginių problemų sprendimo būdų ir darbo metodikos, aptaria ugdytinių elgesio, lankomumo, mokymosi krūvių optimalumo klausimus, dalijasi gerąja patirtimi, analizuoja kvalifikacijos tobulinimo poreikius, juos derina su Centro veiklos tikslais, bendradarbiauja su kitų mokyklų metodinėmis grupėmis. Metodinei grupei vadovauja grupės narių išrinktas vadovas. Metodinių grupių veiklą koordinuoja direktoriaus pavaduotojai ugdymui, ugdymą organizuojančių skyrių vedėjai.
.	Ugdymo turinio formavimo ir ugdymo proceso organizavimo klausimais direktorius gali organizuoti mokytojų ir švietimo pagalbos specialistų, kurių veikla susijusi su nagrinėjamu klausimu, pasitarimus.

 SKYRIUS


.	Centro taryba yra aukščiausioji Centro savivaldos institucija, renkama dvejiems metams. Centro taryba telkia Centro mokytojų, tėvų (globėjų, rūpintojų), vietos bendruomenę demokratiniam Centro valdymui, padeda spręsti Centrui aktualius klausimus, atstovauti teisėtiems Centro interesams.
.	Centro tarybos veikla grindžiama nešališkumo, bendruomeniškumo, įgalinimo ir įtraukimo į sprendimų priėmimą, atsakingumo Centro bendruomenei principais.
.	Centro tarybą sudaro 7 nariai, išrinkti atviru balsavimu savivaldos institucijų posėdžiuose balsų dauguma: tris tėvus deleguoja tėvų taryba, tris mokytojus – mokytojų taryba, vieną vietos bendruomenės atstovą – direktorius.
.	Galimas Centro tarybos nario kadencijų skaičius – ne daugiau kaip dvi kadencijos iš eilės.
.	Centro tarybos nariais negali būti direktorius, valstybės politikai, politinio (asmeninio) pasitikėjimo valstybės tarnautojai.
.	Centro tarybos nariu gali būti asmuo, turintis žinių ir gebėjimų, padedančių siekti Centro strateginių tikslų ir įgyvendinti Centro misiją.
.	Centro tarybos posėdžiai kviečiami ne rečiau kaip du kartus per metus. Prireikus gali būti kviečiamas neeilinis Centro tarybos posėdis. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančiųjų balsų dauguma. Direktorius Centro tarybos posėdžiuose gali dalyvauti kviestinio nario teisėmis.
.	Posėdžius kviečia Centro tarybos pirmininkas. Apie posėdžio laiką ir svarstyti parengtus klausimus pirmininkas informuoja narius ne vėliau kaip prieš 5 dienas iki posėdžio pradžios. Į posėdžius gali būti kviečiamas vietos bendruomenei atstovaujantis seniūnaitis ar kitas vietos bendruomenės deleguotas atstovas, susietas bendrais gyvenimo poreikiais ir interesais su Centro bendruomene. Posėdžiuose gali dalyvauti kitų Centro savivaldos institucijų atstovai, rėmėjai, socialiniai partneriai ir kiti kviestieji asmenys.
.	Centro tarybai vadovauja pirmininkas, išrinktas atviru balsavimu pirmajame Centro tarybos posėdyje.
.	Centro tarybos pirmininko pavaduotojas ir sekretorius renkami atviru balsavimu pirmajame Centro tarybos posėdyje.
.	Centro tarybos narius gali atšaukti juos išrinkusios Centro bendruomenės grupės. Centro tarybos narys gali atsistatydinti nesibaigus Centro tarybos kadencijai, apie tai ne vėliau kaip prieš 10 darbo dienų raštu įspėjęs Centrą. Centro tarybos narį atšaukus, jam atsistatydinus ar dėl kitų priežasčių nutrūkus Centro tarybos nario įgaliojimams pirma laiko, į jo vietą išrenkamas naujas narys, atstovaujantis tėvams, mokytojams arba vietos bendruomenei priklausomai nuo to, kuriai grupei atstovavo buvęs Centro tarybos narys, iki veikiančios Centro tarybos kadencijos pabaigos pagal Nuostatuose nustatytą Centro tarybos narių rinkimo tvarką.
.	Likus ne mažiau kaip dviem mėnesiams iki Centro tarybos kadencijos pabaigos, skelbiami nauji Centro tarybos rinkimai. Pasibaigus Centro tarybos kadencijai, Centro taryba baigia veiklą ir perduoda savo įgaliojimus naujai išrinktai Centro tarybai.
.	Centro taryba paleidžiama:
.	reikalaujant ½ Centro tarybos narių;
.	likviduojant Centrą. 
.	Centro taryba atlieka tokias funkcijas:
.	teikia siūlymus dėl Centro strateginių tikslų, uždavinių ir jų įgyvendinimo priemonių;
.	pritaria Centro strateginiam veiklos planui, metiniam Centro veiklos planui, Centro darbo tvarkos taisyklėms, kitiems Centro veiklą reglamentuojantiems dokumentams, teikiamiems direktoriaus;
.	teikia siūlymus direktoriui dėl Nuostatų pakeitimo ar papildymo, Centro vidaus struktūros tobulinimo;
.	kolegialiai svarsto Centro lėšų naudojimo klausimus, analizuoja ir vertina klasių tėvų komitetų, direktoriaus, kitų Centro bendruomenės narių pateiktus pasiūlymus dėl lėšų paskirstymo ir efektyvaus panaudojimo Centro ugdymo aplinkai tobulinti;
.	išklauso Centro metines veiklos ataskaitas ir teikia siūlymus direktoriui dėl Centro veiklos tobulinimo;
.	vertina direktoriaus metų veiklos ataskaitą ir teikia sprendimą dėl ataskaitos Savivaldybės merui; 
.	teikia siūlymus Savivaldybės tarybai dėl Centro materialinio aprūpinimo, veiklos tobulinimo;
.	svarsto mokytojų, tėvų savivaldos institucijų ar Centro bendruomenės narių iniciatyvas ir teikia siūlymus direktoriui;
.	teikia siūlymus dėl Centro darbo tobulinimo, saugių ugdymo ir darbo sąlygų sudarymo, talkina formuojant Centro materialinius, finansinius ir intelektinius išteklius;
.	svarsto direktoriaus teikiamus klausimus.
.	Centro tarybos nutarimai yra teisėti, jei jie neprieštarauja teisės aktams.
.	Centro taryba už savo veiklą vieną kartą per metus atsiskaito Centro bendruomenei.
.	Mokytojų taryba – nuolat veikianti Centro savivaldos institucija mokytojų profesiniams ir bendriesiems ugdymo klausimams spręsti. Ją sudaro direktoriaus pavaduotojas (-ai) ugdymui, 8 (aštuoni) metodinių grupių nariai.
.	Mokytojų tarybos kadencija dveji metai.
.	Kiekviena metodinė grupė deleguoja į mokytojų tarybą po 1–2 kandidatus. Deleguojant mokytojus, kiekvienas metodinės grupės narys turi tokį balsų skaičių, kuris lygus visų į mokytojų tarybą pasiūlytų kandidatų skaičiui. Metodinės grupės narys turi teisę paskirstyti turimus balsus savo nuožiūra, atiduodamas juos už vieną ar kelis kandidatus. Mokytojų tarybos nariais išrenkami daugiausiai balsų surinkę kandidatai. Jei kandidatų, surinkusių po lygiai balsų, yra daugiau nei laisvų vietų mokytojų taryboje, rengiamas pakartotinis balsavimas, kuriame kiekvienas metodinės grupės narys gali balsuoti tik už vieną iš lygų balsų skaičių surinkusių kandidatą.
.	Centro metodinės grupės deleguoto mokytojų tarybos nario galimas kadencijų skaičius – ne daugiau kaip dvi kadencijos iš eilės.
.	Direktoriaus narystę mokytojų taryboje reglamentuoja Lietuvos Respublikos įstatymai ir kiti teisės aktai.
.	Mokytojų tarybos nariai atviru balsavimu dvejiems metams renka mokytojų tarybos pirmininką, pirmininko pavaduotoją ir sekretorių, kurių kadencijų skaičius tam pačiam asmeniui neribojamas.
.	Mokytojų tarybos pirmininko įgaliojimai prasideda užbaigus rinkimų procedūrą ir nutrūksta pradėjus pirmininko rinkimo naujai kadencijai procedūrą.
.	Mokytojų tarybos pirmininkas prieš terminą netenka savo įgaliojimų, kai jis atsistatydina arba kai jis savo elgesiu pažeidžia švietimo, mokslo ir sporto ministro patvirtinto Pedagogų etikos kodekso reikalavimus. Nutrūkus mokytojų tarybos pirmininko įgaliojimams pirma laiko, naujas pirmininkas renkamas bendra tvarka naujai kadencijai.
.	Posėdis yra teisėtas, jei jame dalyvauja du trečdaliai mokytojų tarybos narių.
.	Mokytojų tarybos posėdžius kviečia mokytojų tarybos pirmininkas. Jis apie posėdžio laiką ir svarstyti parengtus klausimus informuoja narius ne vėliau kaip prieš 5 dienas iki posėdžio pradžios. Pagal poreikį į posėdžius gali būti kviečiami kitų Centro savivaldos institucijų atstovai, rėmėjai, socialiniai partneriai ar kiti tiesiogiai ugdymo procese dalyvaujantys asmenys.
.	Mokytojų tarybos posėdžiai organizuojami ne rečiau kaip kartą per pusmetį. Posėdis yra teisėtas, jei jame dalyvauja ne mažiau kaip du trečdaliai mokytojų tarybos narių. Nutarimai priimami posėdyje dalyvavusių narių balsų dauguma. Jeigu balsai pasiskirsto po lygiai, lemia mokytojų tarybos pirmininko balsas. Jeigu mokytojų tarybos pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami direktoriaus įsakymu.
.	Mokytojų tarybos pirmininkas vieną kartą per metus pristato savo veiklos rezultatus jį rinkusiems mokytojų tarybos nariams.
.	Mokytojų taryba svarsto ir priima nutarimus teisės aktų nustatytais, direktoriaus, jo pavaduotojų teikiamais klausimais.
.	Mokytojų taryba:
.	svarsto ir priima nutarimus Lietuvos Respublikos teisės aktų nustatytais ir direktoriaus teikiamais klausimais;
.	svarsto pedagoginės veiklos tobulinimo būdus;
.	renka mokytojų atstovus į Centro tarybą ir atestacijos komisiją;
.	teikia siūlymus dėl mokytojų kvalifikacijos kėlimo;
.	svarsto kitus direktoriaus teikiamus klausimus.
.	Mokytojų tarybos narius gali atšaukti juos išrinkusi Centro metodinė grupė. Mokytojų tarybos narys gali atsistatydinti nesibaigus mokytojų tarybos kadencijai, apie tai ne vėliau kaip prieš 10 darbo dienų raštu įspėjęs mokytojų tarybos pirmininką. Mokytojų tarybos narį atšaukus, jam atsistatydinus ar dėl kitų priežasčių nutrūkus mokytojų tarybos nario įgaliojimams pirma laiko, į jo vietą išrenkamas naujas narys, atstovaujantis tai metodinei grupei, kuriai atstovavo buvęs mokytojų tarybos narys, iki veikiančios mokytojų tarybos kadencijos pabaigos pagal Nuostatuose numatytą mokytojų tarybos narių rinkimo tvarką.
.	Likus ne mažiau kaip dviem mėnesiams iki mokytojų tarybos kadencijos pabaigos, skelbiami nauji mokytojų tarybos rinkimai. Pasibaigus mokytojų tarybos kadencijai, mokytojų taryba baigia savo veiklą ir perduoda savo įgaliojimus naujai išrinktai mokytojų tarybai.
.	Mokytojų taryba paleidžiama:
.	reikalaujant ½ mokytojų tarybos narių;
.	likviduojant Centrą.
.	Centre veikia tėvų savivaldos institucijos – tėvų komitetai klasėse ir tėvų taryba.
.	Tėvų komitetą sudaro pirmininkas ir 3 nariai, išrinkti vieniems metams atviru balsavimu klasės tėvų susirinkime balsų dauguma. Tėvų komiteto nario kadencijų skaičius tam pačiam asmeniui neribojamas.
.	Tėvų komiteto nario įgaliojimai prasideda, kai į pirmąjį posėdį susirenka išrinkti tėvų komiteto nariai, ir baigiasi, kai į pirmąjį posėdį susirenka naujai kadencijai išrinkti tėvų komiteto nariai.
.	Tėvų komiteto veikla organizuojama pagal atitinkamos klasės darbo planą.
.	Tėvų komiteto posėdžius kviečia pirmininkas, kuris apie posėdžių laiką, svarstyti parengtus klausimus informuoja narius ne vėliau kaip prieš 5 dienas iki posėdžio pradžios. Posėdis yra teisėtas, jeigu jame dalyvauja ne mažiau kaip du trečdaliai tėvų komiteto narių.
.	Nutarimai priimami tėvų komiteto posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami direktoriaus įsakymu.
.	Tėvų komitetas aptaria su klasės vadovu klasės mokinių lankomumo, saugumo, informacijos apie mokinius gavimo klausimus, padeda organizuoti klasės renginius, išvykas, kurti edukacinę aplinką, teikia siūlymus Centro tarybai ir direktoriui.
.	Tėvų komiteto nariai vieną kartą per metus pristato savo veiklos rezultatus juos rinkusiems tėvams susirinkime.
.	Komiteto narius gali atšaukti atitinkamos klasės tėvų susirinkimas. Komiteto narys gali atsistatydinti nesibaigus komiteto kadencijai, apie tai ne vėliau kaip prieš 10 darbo dienų raštu įspėjęs komiteto pirmininką. Komiteto narį atšaukus, jam atsistatydinus ar dėl kitų priežasčių nutrūkus komiteto nario įgaliojimams pirma laiko, į jo vietą išrenkamas naujas narys, atstovaujantis atitinkamos grupės tėvams.
.	Tėvų taryba – aukščiausia tėvų savivaldos institucija, renkama vieniems metams. Ją sudaro klasių tėvų komitetų pirmininkai.
.	Tėvų tarybos nario kadencijų skaičius tam pačiam asmeniui neribojamas. Tėvų tarybos nario įgaliojimai prasideda, kai į pirmąjį posėdį susirenka išrinkti tėvų tarybos nariai, ir baigiasi, kai į pirmąjį posėdį susirenka naujai kadencijai išrinkti tėvų tarybos nariai.
.	Tėvų tarybos narys prieš terminą netenka savo įgaliojimų, kai jis atsistatydina. Nutrūkus tėvų tarybos nario įgaliojimams pirma laiko, naują tėvų tarybos narį deleguoja atitinkamos grupės tėvų susirinkimas bendra tvarka tėvų tarybos esamos kadencijos likusiam laikotarpiui.
.	Tėvų tarybos nariai atviru balsavimu pirmajame posėdyje renka tėvų tarybos pirmininką.
.	Tėvų tarybos posėdžius kviečia pirmininkas, kuris apie posėdžių laiką, svarstyti parengtus klausimus informuoja narius ne vėliau kaip prieš 5 dienas iki posėdžio pradžios. Posėdis yra teisėtas, jeigu jame dalyvauja ne mažiau kaip du trečdaliai tėvų tarybos narių.
.	Nutarimai priimami tėvų tarybos posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami direktoriaus įsakymu.
.	Tėvų tarybos nariai vieną kartą per metus pristato savo veiklos rezultatus juos rinkusiam grupės tėvų susirinkimui.
.	Tėvų taryba:
.	teikia siūlymus direktoriui ir Centro tarybai dėl švietimo paslaugų kokybės gerinimo;
.	analizuoja Centro lėšų panaudojimo tikslingumą;
.	deleguoja atstovus į Centro tarybą;
.	nagrinėja tėvų prašymus, skundus ir teikia siūlymus direktoriui, sprendžiant iškilusias problemas;
.	dalyvauja tėvų diskusijose, Centro renginiuose;
.	svarsto kitus direktoriaus, jo pavaduotojų teikiamus klausimus.
.	Mokinių ugdymo organizavimo, elgesio, lankomumo, saugumo užtikrinimo ir kitais mokiniams ir jų tėvams aktualiais klausimais direktorius gali organizuoti klasių mokinių ir mokinių tėvų (globėjų, rūpintojų) savivaldos institucijų vadovų pasitarimus.
.	Centre gali veikti mokinių savivaldos institucija.
.	Mokinių (vaikų) ugdymo organizavimo, elgesio, lankomumo, saugumo užtikrinimo ir kitais mokiniams (vaikams) ir jų tėvams (globėjams, rūpintojams) aktualiais klausimais direktorius gali organizuoti klasių mokinių ir tėvų (globėjų, rūpintojų) savivaldos institucijų vadovų pasitarimus.






 SKYRIUS


.	Darbuotojai į darbą Centre priimami ir atleidžiami iš jo Darbo kodekso ir kitų teisės aktų nustatyta tvarka.
.	Centro darbuotojams už darbą mokama įstatymų ir kitų teisės aktų nustatyta tvarka.
.	Direktorius, jo pavaduotojai ugdymui, ugdymą organizuojančių skyrių vedėjai, pedagogai, švietimo pagalbą organizuojantys specialistai atestuojasi ir kvalifikaciją tobulina švietimo, mokslo ir sporto ministro nustatyta tvarka.
.	 Direktoriaus, jo pavaduotojų ugdymui, ugdymą organizuojančių skyrių vedėjų veikla vertinama kasmet švietimo, mokslo ir sporto ministro nustatyta tvarka.

.	 Centro bendrabutis suteikiamas teisės aktų nustatyta tvarka.
.	 Centro bendrabutis suteikiamas tėvų (globėjų, rūpintojų) prašymu ne Šiaulių mieste gyvenantiems mokiniams (vaikams).
.	 Dėl apgyvendinimo Centro bendrabutyje sudaromos sutartys teisės aktų nustatyta tvarka.
.	 Mokinių (vaikų), gyvenančių Centro bendrabutyje, maitinimas organizuojamas ir apmokėjimas už maitinimą nustatomas vadovaujantis švietimo, mokslo ir sporto ministro nustatyta tvarka.
Mokiniai (vaikai) naudojasi bendrabučiu teisės aktų nustatyta tvarka. Bendrabutyje gyvenantys mokiniai (vaikai) privalo laikytis tvarkos, nustatytos Centro darbo tvarkos taisyklėse.

.	 Centras patikėjimo teise perduotą Savivaldybės turtą valdo, naudoja ir disponuoja juo teisės aktų ir Savivaldybės tarybos sprendimų nustatyta tvarka.
.	 Centro lėšos:
.	valstybės biudžeto specialiųjų tikslinių dotacijų Šiaulių miesto savivaldybės biudžetui skirtos lėšos ir šio biudžeto lėšos, skirtos pagal patvirtintas sąmatas;
.	pajamos už teikiamas paslaugas;
.	fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;
.	kitos teisėtu būdu įgytos lėšos.
.	 Lėšos naudojamos teisės aktų nustatyta tvarka.
.	 Centro buhalterinė apskaita tvarkoma centralizuotai. Centro buhalterinės apskaitos organizavimas ir finansinė atskaitomybė tvarkoma teisės aktų nustatyta tvarka.
.	 Centro ir jo skyriaus finansinė veikla kontroliuojama teisės aktų nustatyta tvarka.
.	 Centro ir jo skyriaus veiklos priežiūrą atlieka Savivaldybės vykdomoji institucija, prireikus pasitelkiami išoriniai vertintojai.


 SKYRIUS


.	 Centras turi interneto svetainę, atitinkančią teisės aktų nustatytus reikalavimus.
.	 Centro interneto svetainėje (http://www.siauliusuc.lt) skelbiama informacija apie Centro vykdomas formaliojo ir neformaliojo švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, svarbiausius įsivertinimo ir išorinio vertinimo rezultatus, Centro bendruomenės tradicijas, pasiekimus ir kitą vykdomą veiklą, vieši pranešimai ir kita informacija, kurią, vadovaujantis teisės aktais, reikia paskelbti viešai.
.	 Nuostatus, jų pakeitimus, papildymus tvirtina Savivaldybės taryba.
.	 Nuostatai keičiami ir papildomi Savivaldybės tarybos, Savivaldybės mero, direktoriaus ar Centro tarybos iniciatyva.
.	 Centras registruojamas teisės aktų nustatyta tvarka.
.	 Centras reorganizuojamas, likviduojamas ar pertvarkomas teisės aktų nustatyta tvarka.

__________________________



